**Óravázlat**

**Tantárgy:** Magyar irodalom

**Osztály:** 3. o.

**Tanít:** Pajorné Háklár Rozália

**Tananyag:** Bene Zoltán: Vízi Borbála / Szitakötő: 2013 / 1 Tavasz /

**Óratípus:** Új ismeretet feldolgozó óra

**Az óra cél- és feladatrendszere:** Szövegértelmezés, szövegértési készség fejlesztése. Szókincsbővítés az ismeretlen kifejezések magyarázatával. A páros- és csoportmunka során a tanulói önbizalom, segítőkészség és udvarias együttműködés alakítása.

**Fejlesztési területek, nevelési célok:** érzelmi nevelés, erkölcsi nevelés, esztétikai nevelés, környezeti nevelés, társas kultúra fejlesztése.

**I. Ráhangolódás, motiváció:**

**1. Artikulációs gyakorlat**

- Álljatok körbe! Vegyetek mély lélegzetet! Fújd ki a levegőt lassan, minél hosszabb ideig tartson!

- Sorold fel az évszakokat 3-szor! / 1 levegővétellel /

- Sorold fel a hónapokat 2-szer! / 1 levegővétellel /

**2. Zajok, hangok megfigyelése**

- A csobogó víz hangja / [***https://www.youtube.com/watch?v=0Lb\_rhgrGJ0/***](https://www.youtube.com/watch?v=0Lb_rhgrGJ0/)

- Mit hallottál?

- Mi jut eszedbe a vízről? **Játék: Nekem a vízről a ……….. jut eszembe.**

- Miért fontos a víz az életünkben?

- Hogyan tudunk vigyázni a vízre?

**II. Célkitűzés:** Mai órán megismerkedünk Vízi Borbála történetével!

- Ki lehetett Vízi Borbála? / ötletek meghallgatása /

**Csoportalakítás: Keresd a párját!** 5 db vízzel kapcsolatos képet 4 részre vágtam. A képdarabok szétosztása után mindenki megkeresi az összeilleszthető részeket. Így alakul ki az 5 csoport.

 ****

**- Villámkártya** A csoport tagjai kártyákat kapnak. Egyik részén fogalmak, másik részén definíciók. – Keressétek meg az összetartozó kártyákat, és ragasszátok fel egymás mellé egy lapra!

***aszály tartós csapadékhiány, szárazság***

***jövevény ismeretlen személy***

***alabástrom sima, fehéres színű, márványszerűen áttetsző, kristályos gipsz***

***galád alávaló, becstelen, aljas***

***firtat részletesen kérdezősködve tudakol***

**III.Szöveg feldolgozása**/ részenként /

**1. rész: „ Amikor……. hogy ő az senki más.”**

- Válaszolj a kérdésre!

• Hogy hívták a jövevényt?

• Mi történt, amikor visszaérkezett a faluba?

***Szómagyarázat: égi áldás: zápor, zivatar***

 ***atyafiságban álltak vele: jóban voltak egymással***

• Miért nem ismerték fel a falu emberei?

***Szógyűjtés: aprócska, öreg, rövid haja fénytelen, ritkás….***

• Minek vélte az egyik falubeli ember?

**2. rész: „ Töpörödötten……. galád teremtéstől.”**

**•** Milyen volt még? ***töpörödött, ráncos***

• Milyen volt régen?

***Szógyűjtés: sudár, szépséges, bőre alabástrom***

• Miért hívhatták vízi boszorkánynak?

• Hova tűnhetett? Mi történhetett vele? */* ***egyéni vélemények meghallgatása /***

**3. rész: „ Csakhogy……. vitte az esőt.”**

Csoportokban beszéljétek meg, hogy a falu egy-egy embere hogyan vélekedik a történtekről?

**Hamisch Tünde, kocsmáros, bíró, pap, kútba ugrott fiú barátja**

/ Bújj a szereplők bőrébe!/

A csoportból 1-1 tanuló / szóvivő / mondja el!

- Mi a véleményed a faluról? /***egyéni vélemények meghallgatása /***

**4. rész: „ Ám most…… szomorú szemmel.”**

• Vajon miért jött vissza Vízi Borbála?

• Miért szomorú?

• Hogyan tudnál mosolyt varázsolni az arcára?

**Páros munka:** Párok kialakítása cipőfűző segítségével. Aki a cipőfűző két végét fogja egy pár lesz.

2-2 percben mondjátok el egymásnak mi történt veletek tegnap? Vidám vagy szomorú napod volt?

**IV. Rajz készítése Vízi Borbáláról**  / csoportban /

**V. Játék: Keresd Vízi Borbálát!**

Egy tanuló kimegy az osztályból. Vízi Borbála képét elrejtjük a teremben. A tanulók ***hideg, meleg, langyos*** kifejezések segítségével kerestetik meg a képet.

**VI. Házi feladat:** Gondolkodj azon, mit mondott volna Vízi Borbála, ha megszólal!?